
న్యూఢిల్లీ : కుల ధ్రువీకరణ పత్రాల జారీ నిబంధనలను సవరించాలని కేంద్ర మహిళ, శిశు అభివృద్ధి శాఖ మంత్రి మేనక గాంధీ కోరారు. ఒంటరి లేదా భర్త నుంచి వేరుపడిన తల్లి పెంపకంలో పెరిగిన పిల్లలకు కుల ధ్రువీకరణ పత్రాలను పొందాలంటే తండ్రి పేరును తప్పనిసరిగా నమోదు చేయాలన్న నిబంధనను సవరించాలని కోరారు.కేంద్ర సాంఘిక న్యాయం, సాధికారత శాఖ మంత్రి థావర్ చంద్ గెహ్లాట్కు మేనక గాంధీ రాసిన లేఖలో తనను సంప్రదిస్తున్న మహిళల సమస్యలను ప్రస్తావించారు. తమ పిల్లలకు తండ్రి పేరు లేనపుడు కుల ధ్రువీకరణ పత్రాలను పొందడంలో సమస్యలను ఎదుర్కొంటున్నట్లు మహిళలు తనకు చెప్పారని పేర్కొన్నారు. నేటి కాలంలో వివాహ బంధం తెగిపోవడం, భార్యాభర్తలు విడిపోవడం జరుగుతోందని, దీనిని నిర్లక్ష్యం చేయరాదని తెలిపారు. చట్టాలు, విధానాల్లో లోపాల వల్ల ఇటువంటి సందర్భాల్లో మహిళలకు సరైన న్యాయం జరగడం లేదని, వారు తమ హక్కులను పొందలేకపోతున్నారని వివరించారు. సింగిల్/సెపరేటెడ్ మదర్ సున్నితత్వాన్ని దృష్టిలో ఉంచుకుని, రూల్స్/గైడ్లైన్స్లో మార్పులు చేయవలసిన అవసరం ఉందని తెలిపారు. విద్యార్థుల డిగ్రీ సర్టిఫికేట్లలో తండ్రి పేరు తప్పనిసరిగా ఉండాలన్న నిబంధనలను సవరించాలని ఇటీవల మేనక గాంధీ మరో కేంద్ర మంత్రి ప్రకాశ్ జవదేకర్కు విజ్ఞప్తి చేశారు. అదేవిధంగా ఆమె గతంలో విదేశాంగ మంత్రి సుష్మా స్వరాజ్కు రాసిన లేఖలో పాస్పోర్టు దరఖాస్తులో తండ్రి పేరు తప్పనిసరిగా పేర్కొనాలన్న నిబంధనలను పునఃపరిశీలించాలని కోరారు.

newdhilly : kula dhruveekarana patraala jaarii nibandhanalanu savarinchaalani kendra mahila, sishu abhivruddhi saakha mantri menaka gaandhi koraru. ontari leda bharta nunchi vaerupadina talli pempakamlo perigina pillalaku kula dhruveekarana patraalanu pondalante tandri paerunu tappanisarigaa namodu cheyalanna nibandhananu savarinchaalani koraru.kendra saanghika nyaayam, saadhikaarata saakha mantri thawar chand gehlatku menaka gaandhi raasina lekhalo tananu sampradistunna mahilala samasyalanu prastaavinchaaru. tama pillalaku tandri paeru lenapudu kula dhruveekarana patraalanu pondadamlo samasyalanu edurkontunnatlu mahilalu tanaku cheppaarani perkonnaru. neti kaalamlo vivaha bandham tegipovadam, bhaaryaabhartalu vidipovadam jarugutondani, deenini nirlakshyam cheyaraadani telipaaru. chattaalu, vidhaanaallo lopala valla ituvanti sandarbhaallo mahilalaku saraina nyaayam jaragadam ledani, vaaru tama hakkulanu pondalekapotunnarani vivarinchaaru. singil/seperated madar sunnitatvaanni drushtilo unchukuni, rools/gidelineslo maarpulu cheyavalasina avasaram undani telipaaru. vidyaarthula digri certificatello tandri paeru tappanisarigaa undaalanna nibandhanalanu savarinchaalani iteevala menaka gaandhi maro kendra mantri prakash javadekarku vignapti chesaru. adevidhamgaa aame gatamlo videsaanga mantri sushma swarajku raasina lekhalo pasportu darakhaastulo tandri paeru tappanisarigaa perkonalanna nibandhanalanu punahpariseelinchaalani koraru.